ปกติกินยาคุมเมลลิแอนมา3-4ปี พอขาดตลาดทางเภสัชแนะนำให้กินมินิดอซ พอกินได้4-5เดือน ในขณะนั้นรอบเดือนที่ผ่านมาประจำมาน้อยๆมากวันเดียวนิดเดียวมาแต่มาตรงวันโดยตลอด พอถึงเดือนสิงหาคม กินหมดแผงแล้ว ปัจจุบันประจำเดือนยังไม่มา รอบเดือนนี้ไม่ได้มีอะไรกะแฟนเลยสักครั้ง จึงเปลี่ยนยาคุมมาเป็นแอนนี่ลิน แต่ยังไม่ได้ทานไปเลยนะคะ เลยอยากถามคุณว่าทานต่อได้เลยมั้ยคะ หรือต้องรอให้ประจำเดือนมาก่อน ในรอบเดือนที่ประจำเดือนไม่มาไม่อะไรกันมีโอกาสที่ท้องมั้ยคะ ทานยาคุมตัวใหม่เลยหรือหยุดก่อนค่ะ
สวัสดีค่ะ ยาคุมกำเนิดยี่ห้อเมลลิแอน เป็นยาคุมชนิดที่มีฮอร์ดมนต่ำ คือมีปริมาณฮอร์โมน ethinylestradiol 0.02 มิลลิกรัม ดังนั้น เมื่อทานยาต่อเนื่อง จึงทำให้เยื่อบุโพรงมดลูกบางลง และทำให้มีประจำเดือนมาปริมาณน้อยได้ส่วนยาคุมกำเนิดยี่ห้อ มินิดอซ เป็นยาคุมชนิดที่มีฮอร์โมนต่ำเช่นกัน โดยมีฮอร์โมน ethinylestradiol เพียง 0.015 มิลลิกรัม ซึ่งน้อยกว่ายี่ห้อเมลลิแอน ดังนั้น จึงยิ่งอาจทำให้เยื่อบุโพรงมดลูกฝ่อลง และเมื่อทานต่อเนื่องไปซักระยะ ประจำเดือนก็อาจขาดหายไปได้ค่ะทั้งนี้ หากต้องการจะเปลี่ยนมาทานยี่ห้อแอนนี่ลินน์ ซึ่งมีปริมาณฮอร์โมนเอสโตรเจนเท่ากับยี่ห้อเมลลิแอน ก็ให้เริ่มทาน เมื่อทานยาคุมยี่ห้อมินิดอซจนครบ 28 เม็ดได้เลยค่ะ โดยไม่จำเป็นต้องรอให้ประจำเดือนมา อย่างไรก็ตาม แนะนำให้ลองตรวจหาการตั้งครรภ์ดูก่อน เพื่อให้แน่ใจว่าไมไ่ด้มีการตั้งครรภ์เกิดขึ้นค่ะ